Document ID: 32005R1814

UREDBA KOMISIJE (ES) št. 1814/2005
z dne 7. novembra 2005
o spremembi Uredbe (ES) št. 580/2004 o uvedbi razpisnega postopka za izvozna nadomestila za nekatere mlečne proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 26(3) in člena 31(14) Uredbe,
ob upoštevanju naslednjega:
(1)
Člen 6 Uredbe Komisije (ES) št. 174/1999 z dne 26. januarja 1999, o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2) določa pogoje veljavnosti izvoznih dovoljenj vključno z dovoljenji, izdanimi na podlagi Uredbe Komisije (ES) št. 581/2004 z dne 26. marca 2004 o odprtju stalnega razpisa za izvozna nadomestila glede nekaterih vrst masla (3) in Uredbe Komisije (ES) št. 582/2004 z dne 26. marca 2004 o razpisu stalnega javnega razpisa za izvozna nadomestila za posneto mleko v prahu (4).
(2)
Z odstopanjem od člena 6 Uredbe (ES) št. 174/1999 člen 8 Uredbe Komisije (ES) št. 580/2004 (5) določa dan začetka veljavnosti izvoznih dovoljenj.
(3)
Področje uporabe člena 6 Uredbe (ES) št. 174/1999 v povezavi s členom 8 Uredbe (ES) št. 580/2004 je bilo včasih napačno razloženo. Zaradi preprečitve kakršnih koli razlogov za tako napačno razlago je treba spremeniti člen 8 slednje uredbe.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Točka (d) člena 8(1) Uredbe (ES) št. 580/2004 se nadomesti z:
„(d)
traja obdobje veljavnosti izvoznih dovoljenj iz člena 6 navedene uredbe od roka za oddajo ponudb.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. novembra 2005

Labels: 3
17